Усё жыццё хрысціян ёсць па-цверджаннем таго, аб чым сведчылі Сымон, Пётр і Ян. Падышлі яны да гробу і ўгледзелі “ляжачыя палотны і хустку”. Угледзелі і паверылі. Іншымі словамі, жыццё кожнага з нас, калі называецца хрысціянскім, паклікана ва ўсіх яго дэталях пацвярджаць прыналежнасць да Касцёла, а не да таго свету, які забіў Збаўцу. Аднак пакуль мы дасягнем шляху Хрыстуса, павінны прайсці пасхальнай дарогай вяртання ад забойцаў да стану вызваленых і тых, хто сведчыць аб моцы ласкі Змёртвыхпаўсталага.